Merike Männi

Merike Männi (õieti Viivi-Merike Männi; kuni 1961 Vilipere; sündinud 11. veebruaril 1936) on eesti endine ujuja, tekstiilikunstnik ja kunstipedagoog. Ta lõpetas 1954. aastal Tallinna 7. Keskkooli, õppis 1954–1955 Tartu Kunstikoolis ja alates 1955. aastast Eesti NSV Riikliku Kunstiinstituudis, lõpetas selle 1961. aastal tekstiilikunsti erialal. Pärast kõrgkooli lõpetamist töötas ta aastatel 1961–1965 individuaalõmblusvabrikus Lembitu ja 1965–1968 Punases Koidus. Aastatel 1968–1978 oli ta vabakutseline kunstnik, 1978–1998 töötas Eesti NSV Riikliku Kunstiinstituudi hilisema Eesti Kunstiakadeemia tekstiilikateedris (alates 1993 dotsent). Merike Männi on palju reisinud. Eredamad reisid 1970ndatel oli grupi turismiekskursioon koos Heinz Valguga Indias; 1975 rahvusvaheline tekstiilibiennaal Lausanne'is. Punases Koidus töötamise ajal tegi ta loomereisi Dagestani. Ta on olnud Eesti NSV noortemeister 1950. aastal 400 m vabaltujumises. Püstitanud Eesti NSV rekordi 50 m ujumises[viide?]. Merike Männi on peamiselt loonud põimetehnikas gobelääne (Viru hotellis, Tallinna Olümpiapurjespordikeskus, Aravete keskuses, Glehni lossis (1981), Tallinna linnavalitsuse (1997) ja linnavolikogu hoones (2007), Norra ja Rootsi saatkonnas jm). Ta võitis Eesti esimese interjöörivaibakonkursi[viide?] ning tema selle aja suurim töö – 21 m2 vaip – läks EKP Keskkomitee ruumidesse.[viide?] Tekstiilikunstnike Liidu elutööpreemia puhul 2012. aastal iseloomustati Merike Männit kirgliku ja virtuoosse loojana, kes igal aastakümnel on oma loomingusse toonud uut ja huvitavat ning kelle töödes saavad kokku kütkestav kompositsioon, lihtsuse võlu ja teostuse pöörasus. Merike Männi kuulub 1967. aastast Kunstnike Liitu. Tema abikaasa oli kujur Olav Männi, nende pojad on Urmo (1962) ja Ivari Männi. 1961–1991 tarbekunstinäitused Tallinnas 1962–1990 näitused Riias, Leningradis, Moskvas 1976 isikunäitus Kiek in de Kökis, Tallinn 1983 isikunäitus Projekteerijate maja saalis Tallinn 1984 vaibakunsti näitus Tallinnas 1985 Eesti vaibakunsti näitus Leningradis 1987 isikunäitus Tarbekunstimuuseumis 1988 grupinäitus. Schwerin, Ida-Saksamaa 1989 isikunäitus Helsingis galeriis Estonia 1990 isikunäitus. Oulu, Soome 1992 isikunäitus. Stockholm, Rootsi 1993 Rahvusvaheline väiketekstiilide näitus, Xalada, Mehhiko 1994 "L'autre Europe" 2. Euroopa tekstiilitriennaal, Tournai, Belgia 1995 isikunäitus Estonia talveaias Tallinnas 1996 isikunäitus. Hämeenlinna, Soome 1997 näitus (koos Riitta Ylistaloga) Kotkas Soomes 1998 näitus Lühikese Jala Galeriis Tallinn 1998 näitus (koos R. Ylistaloga) Estonia talveaias Tallinnas 1999 grupinäitus "Visions I", Tallinn 2000 grupinäitus, Szombotel, Ungari 2000 grupinäitus "Visions II", Tallinn 2000 isikunäitus Sigrid's Universe, Tallinn 2001 grupinäitus, Rättviks, Sweden 2001 isikunäitus Nõmme Kultuurikeskuses 2002 grupinäitus Tarbekunstimuuseumis 2002 grupinäitus "Visions III", Tallinna Kunstihoone 2002 isikunäitus Estonia talveaias Tallinnas 2002 grupinäitus, Kopenhaagen, Taani 2003 grupinäitus "Triibud tekstiilis". Tallinn ja Valga 2003 isikunäitus. Valga 2004 grupinäitus "Must ja valge" Tarbekunstimuuseumis 2004 isikunäitus "Glamuur tekstiilis", Tallinn 2006 isikunäitus Nõmme Kultuurikeskuses 2007–2010 grupinäitus "Vaba tahe" Tarbekunstimuuseumis Tallinnas, Pärnus ja Narvas 2011 juubelinäitus Estonia talveaias Tallinnas 2011 isikunäitus Saaremaa Kunstigaleriis, Estonia 2011 minitekstiilid Rahvusraamatukogus 2013 Eesti tekstiili aastanäitus Pärnus, Võrus, Viljandis, Kohtla-Järvel 2014 näitus "Vaba tahe" Haapsalus ja Kuressaares 2015 näitus "Vaba tahe", Riias Lätis ja Nooruse galeriis Tartus 2015 näitus "Tekstiil 100", Tallinna Kunstihoone, Võru Kultuurikeskus 1997 – aasta tekstiilikunstnik (Tallinna linnavalitsuse “Vapivaiba” eest) 2012 – Eesti Tekstiilikunstnike Liidu elutööpreemia Merike Vilipere sporditulemused Vilma Reinholm. "Männi, Merike, tekstiilikunstnik ja pedagoog". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 330–331 Koduleht http://tekstiil100.wixsite.com/tekstiil100/viivi-merike-manni http://www.kultuur.info/syndmus/merike-manni-vaibanaitus-hingehoidja